13. ΑΠΟΦΑΣΗ ΥΠΟΥΡΓΩΝ ΔΙΚΑΙΟΣΥΝΗΣ ΚΑΙ ΟΙΚΟΝΟΜΙΚΩΝ Αριθ. οίκ. 72410/2221της 7/14 Ιουν. 1980 (ΦΕΚ Β΄ 534) Περί μηνιαίων αποδοχών Ορκωτών Εκτιμητών. Έχοντας υπόψη: 1.Τις διατάξεις του άρθρ. 15 του Νόμ. 820/1978 «περί λήψεως μέτρων δια την περιστολήν της φοροδιαφυγής κλπ». 2.Τις διατάξεις της παρ. 3 του άρθρου τετάρτου του Νόμ. 979/1979 «περί ρυθμίσεως φορολογικών και μισθολογικών θεμάτων κλπ.». 3.Την απόφαση των Υπουργών Δικαιοσύνης και Οικονομικών, αριθ. 143112/3405/5.11.79 και 4.Τη γνώμη του Εποπτικού Συμβουλίου του Σώματος Ορκωτών Εκτιμητών, που διατυπώθηκε στα πρακτικά της Συνεδριάσεως αυτού της 30 Απρ. 1980, αποφασίζουμε: 1.Οι μηνιαίες αποδοχές των Ορκωτών Εκτιμητών, που ορίστηκαν με την αριθ. 143112/3405/5.11.1979 απόφασή μας, αυξάνονται, από 1ης Ιαν. 1980, κατά ποσοστό 20%, ενσωματούμενο σ’ αυτές. Επιφυλασσομένης της εφαρμογής της διατάξεως του εδαφίου τρίτου της παρ. 4 του άρθρ. 15 του Νόμ. 820/1978, όπως αντικαταστάθηκε με την παρ. 3 του άρθρ. 4 του Νόμ. 979/1979, οι αποδοχές των Ορκωτών Εκτιμητών παρακολουθούν, οπωσδήποτε, τις εκάστοτε γενικές αυξήσεις των αποδοχών των υπαλλήλων Νομικών Προσώπων Δημοσίου Δικαίου. 2.Το κατά την παρ. 4 της υπ’ αριθ. 143112/3405/ 5.11.79 κοινής αποφάσεώς μας, επίδομα συζύγου, μη εργαζομένης ή συνταξιοδοτουμένης, ορίζεται από 1ης Ιαν. 1980, ως επίδομα «γάμου». 